cyanic-selkie/wikianc huggingface dataset:
আরউইন শার্গাফ
শার্গাফের সূত্র
শার্গাফের সূত্রের মূল প্রতিপাদ্য হলো- ডিএনএ-তে অ্যাডেনিন ও থায়ামিন একক ও গুয়ানিন ও সাইটোসিন এককের সংখ্যা প্রায় সমান। যেমন - মানব ডিএনএ-তে অ্যাডেনিন ৩০.৯%, থায়ামিন ২৯.৪%, গুয়ানিন ১৯.৯% ও সাইটোসিন  ১৯.৮%। পেপার ক্রোমাটোগ্রাফি ও অতিবেগুনি স্পেকট্রোমিটার ব্যবহার করে তিনি এটি নির্ণয় করেন। ফ্রান্সিস ক্রিক ও জেমস ওয়াটসন এর ফলে ডিএনএ ডাবল হেলিক্স কাঠামো বের করতে সক্ষম হন।
পরবর্তী জীবন
ফ্রান্সিস ক্রিক,মরিস উইলকিনস ও জেমস ওয়াটসন ১৯৬২ সালে ডিএনএ ডাবল হেলিক্স কাঠামো আবিষ্কারের জন্য পুরস্কৃত হন, কিন্তু শার্গাফ পুরস্কৃত হননি। ক্ষুব্ধ হয়ে শার্গাফ বিজ্ঞানীদের কাছে চিঠি লিখেন।
২০০২ সালের ২০ জুন তিনি নিউ ইয়র্ক সিটির ম্যানহাটনে মৃত্যুবরণ করেন।
চিনস্ট্র্যাপ পেঙ্গুইন
চিনস্ট্র্যাপ পেঙ্গুইন (Pygoscelis antarctica) হল একধরনের পেঙ্গুইন যাদের দেখতে পাওয়া যায় সাউথ স্যান্ডউইচ দ্বীপপুঞ্জ, অ্যান্টার্কটিকা, সাউথ ওর্কনিস দ্বীপপুঞ্জ, সাউথ সেথল্যান্ড, সাউথ জর্জিয়া, বৌভেট দ্বীপপুঞ্জ, ব্যালিনি দ্বীপপুঞ্জ প্রভৃতি দ্বীপপুঞ্জতে। তাদের মাথার নিচের দিকে সরু কালো রঙের ব্যান্ডের মতন দাগ থাকে বলে এদের নাম এরম দেওয়া হয়েছে এবং এই কালো দাগের জন্য এদেরকে দেখে মনে হয় যেন এরা মাথায় হেলমেট পড়ে আছে। আর এই রকমের রঙের জন্যই এদেরকে অন্যান্য পেঙ্গুইনদের থেকে খুব সহজেই চেনা যায়। এদের অন্যান্য নামগুলো হল "রিংড পেঙ্গুইন", "বিয়ার্ডেড পেঙ্গুইন", "স্টোনক্র্যাকার পেঙ্গুইন" ইত্যাদি।
বর্ণনা
চিনস্ট্র্যাপ পেঙ্গুইন ৬৮ সেমি (২৭ ইঞ্চি) পর্যন্ত বাড়তে পারে এবং এদের ওজন হয় ৬ কেজি (১৩.২ পাউন্ড)। যদিও কিছু কিছু সময় তাদের ওজন ৩ কেজি (৬.৬ পাউন্ড) হয়ে যেতে পারে, এই ঘটনা ঘটে প্রধানত প্রজনন চক্রের জন্য। পুরষরা মহিলাদের থেকে আকারে বড় এবং ওজনেও বেশি হয়।
প্রাপ্তবয়স্ক চিনস্ট্র্যাপ পেঙ্গুইনদের ফ্লিপার হয় কালো রঙের এবং এদের ভিতরের দিকে এবং ধারের দিকে সাদা দাগ থাকে। চোখের পিছন পর্যন্ত সাদা রঙের হয় চিনস্ট্র্যাপ পেঙ্গুইনদের এবং তা পিছনের দিকে লালচে বাদামি রঙের হয়ে যায়। এদের গাল এবং গলা দুটোই হয় সাদা রঙের এবং এদের ঠোঁট হয় কালো। এদের পা খুব শক্তিশালী হয় এবং লিপ্তপদাঙ্গুলিযুক্ত পা হয় গোলাপী রঙের। এদের পাখনার কালো এবং সাদা রঙের মিশ্রণ এদের জলের মধ্যে শিকারীদের থেকে ছদ্মবেশ বজায় রাখতে সাহায্য করে। যখন ওপর থেকে দেখা হয় তখন এদের কালো পিঠটা জলের মধ্যে মিলে যায়, এবং যখন নীচ থেকে দেখা হয় তখন এদের বুকের দিকটা সাদা রঙের হয় বলে ওপরের সুর্যাস্তের সাথে মিশে যায় বলে এদেরকে বোঝা যায় না। এরম ভাবেই এরা শিকারীদের হাত থেকে নিজেদের বাচিয়ে রাখার চেস্টা করে।
এরা প্রধানত মাছ, চিংড়ি ইত্যাদি খেয়ে বেঁচে থাকে। তারা জলে ৮০ কিলোমিটার (৫০ মাইল) পর্যন্ত সাঁতার কেটে শিকার ধরতে যায়। চিনস্ট্র্যাপ পেঙ্গুইনরা বরফ জলের মধ্যে সাঁতার কাটতে পারে কারণ এদের পাখনাগুলো খুব সংযুক্ত যা একটি জলরোধী কোট হিসেবে ব্যবহৃত হয়। এদের শরীরের মোটা চর্বি নিরোধক প্রদান করে এবং ফ্লিপার ও পায়ে রক্ত ধমনী গুলো তাপ সংরক্ষণের জন্য ব্যবহৃত হয়।
তারা ব্যারেন দ্বীপপুঞ্জতে বসবাস করে এবং শীতকালে হিমশৈলের ওপরে এরা সমবেত হয়। এছড়াও আন্ট্রাকটিক পেনিনসুলাতে এদের বসবাস করে। এদের প্রধান শিকারি হল চিতাবাঘ শীল। ১৬ মিলিয়ন চিনস্ট্র্যাপ পেঙ্গুইনদের আয়ু প্রধানত ১৫-২৩ বছর।
চিনস্ট্র্যাপ পেঙ্গুইনরা পেঙ্গুইন প্রজাতির মধ্যে সবথেকে আক্রমণাত্মক প্রজাতি বলে মনে করা হয়।
শিকারী
চিনস্ট্র্যাপ পেঙ্গুইনদের প্রধান শিকারি হল চিতাবাঘ শীল। এদের বাচ্চারা বা ডিম সিথবিল, ব্রাউন স্কুয়া ইত্যাদি পাখিদের দ্বারা শিকার হতে পারে। এছাড়াও সি লায়ন হল এদের আকেটি প্রধান শিকারী।
ব্যবহার
স্থলভাগে এরা গোলাকার বাসা বাঁধে পাথর দিয়ে। এবং তারা দুটো ডিম পারে। এই ডিম মহিলা এবং পুরুষ দুজনেই তা দেয় ৬ দিন করে। ৩৭ দিন পরে ডিম ফেটে বাচ্চা হয়। এদের পিঠ হয় লোমশ ধূসর রঙের এবং নিচের অংশ হয় সাদা রঙের। ২০-৩০ দিন বাচ্চারা বাসায় থাকে বড়দের দলে যোগ দেবার আগে। ৫০-৬০ দিন পরে তারা এই পাখনা ছেড়ে প্রাপ্তবয়স্কদের পাখনা পায় এবং তারপরই এরা সমুদ্রে যায়।
নাডিন গর্ডিমার
নাডিন গর্ডিমার (জন্ম: ২০ নভেম্বর, ১৯২৩ - মৃত্যু: ১৩ জুলাই, ২০১৪ ) নোবেলজয়ী দক্ষিণ আফ্রিকান সাহিত্যিক, রাজনৈতিক কর্মী এবং বর্ণবাদবিরোধী নেত্রী ছিলেন। তার অসামান্য মানবতাবাদী সাহিত্যকর্মের জন্য ১৯৯১ সালে তিনি সাহিত্যে নোবেল পুরস্কার এবং ১৯৭৪ সালে ম্যান বুকার পুরস্কার লাভ করেন।
নৈতিক বিষয় এবং বর্ণবাদ গর্ডিমারের রচনার একটি বড় অংশ জুড়ে রয়েছে। দক্ষিণ আফ্রিকায় বর্ণবাদী সরকারের শাসনামলে তার বার্গার্স ডটার ও জুলাইস পিপল উপন্যাস দু’টি নিষিদ্ধ ঘোষণা করা হয়। তৎকালীন নিষিদ্ধ আফ্রিকান ন্যাশনাল কংগ্রেস দলের সাথে তিনিও অংশগ্রহণ করেন এবং বর্ণবাদবিরোধী আন্দোলনে নেতৃত্ব দেন। এছাড়াও তিনি এইডস বিষয়ে কাজ করেছেন।
আজিজুর রহমান মল্লিক
আজিজুর রহমান মল্লিক (৩১ ডিসেম্বর ১৯১৮ - ৪ ফেব্রুয়ারি ১৯৯৭) বাংলাদেশের একজন বিশিষ্ট শিক্ষাবিদ, ইতিহাসবিদ। তিনি আমেরিকার পেনসিলভেনিয়া বিশ্ববিদ্যালয়ের এশিয়ান রিজিওনাল স্টাডিস বিভাগের প্রথম পূর্ণ অধ্যাপক, চট্টগ্রাম বিশ্ববিদ্যালয় এর প্রতিষ্ঠাতা উপাচার্য, বাংলাদেশের প্রথম শিক্ষা সচিব, ভারতে (একই সঙ্গে নেপাল ও ভুটান) বাংলাদেশের প্রথম রাষ্ট্রদূত, দেশের প্রথম টেকনোক্র্যাট অর্থমন্ত্রী, এশিয়ান উন্নয়ন ব্যাংকের (এডিবি) নির্বাচিত চেয়ারম্যান।
শৈশব
আজিজুর রহমান মল্লিকের জন্ম ১৯১৮ সালের ৩১শে ডিসেম্বর ঢাকা জেলার ধামরাই থানার রাজাপুর গ্রামে।
শিক্ষাজীবন
বাড়িতেই গৃহ শিক্ষকের কাছে আরবি শিক্ষা ও পবিত্র কোরআন পাঠ শিখেছিলেন তিনি। প্রায় একই সঙ্গে তিনি বার্মার একটি ইংরেজি মাধ্যম স্কুলে স্ট্যান্ডার্ড ফোর-এ ভর্তি হন। এই স্কুলে তিনি তিন বছর পড়েন। মানিকগঞ্জ মডেল হাই স্কুল থেকে ১৯৩৪ সালে লেটার সহ প্রথম বিভাগে মাধ্যমিক পাশ করেন। এরপর ভর্তি হন ঢাকা সরকারী কলেজে। ১৯৩৬ সালে এখান থেকে প্রথম বিভাগে ইন্টারমিডিয়েট পাশ করেন। পরে ভর্তি হন ঢাকা বিশ্ববিদ্যালয় এর ইতিহাস বিভাগে। ১৯৩৯ সালে তিনি অনার্স এবং ১৯৪০ সালে এম.এ পাশ করেন।
কর্মজীবন
থাম্ব|ডান|ড. এ. আর. মল্লিক (প্রশাসনিক) ভবন, [[চট্টগ্রাম বিশ্ববিদ্যালয়।]] ১৯৪১ সালে তিনি ঢাকা বিশ্ববিদ্যালয়ের ইতিহাস বিভাগে প্রভাষক হিসেবে যোগাদান করেন। বিশ্ববিদ্যালয়ের বিভিন্ন বিষয়ে মতের মিল না হওয়ায় তিনি চাকুরিতে ইস্তফা দিয়ে চলে যান রাজশাহী সরকারী কলেজে। সেখান থেকে ১৯৫১ সালে পিএইচডি ডিগ্রী করার জন্য বিলেত চলে যান। মাত্র ১ বছর ৮ মাসে তিনি পিএইচডি সম্পন্ন করেন। ১৯৫৪ সালে দেশে ফিরে এসে যোগ দেন রাজশাহী বিশ্ববিদ্যালয়ে। সেসময় পাকিস্তান বিরোধী আন্দোলনের কারণে অনেককেই 'দেশবিরোধী' ও 'সরকার বিরোধী' আখ্যা দিয়ে গ্রেফতার করা হতো। আর বরাবরই আজিজুর রহমান মল্লিককে কোর্টে গিয়ে ছাত্রদের জন্য জামিনদার হতে হতো। বিশ্ববিদ্যালয়ের উপাচার্য সহ অন্য অনেক শিক্ষক এ ব্যাপারে তাকে নিরুৎসাহিত করলেও তিনি একাজ করতেন নিজের তাগিদেই। ১৯৬৫ সালের শেষের দিকে আজিজুর রহমান মল্লিক চট্টগ্রাম বিশ্ববিদ্যালয়ের প্রথম উপাচার্য হিসেবে নিযুক্ত হন। সেসময় তিনি সমস্ত বাধা-বিপত্তি পেরিয়ে চট্টগ্রাম বিশ্ববিদ্যালয়কে দাঁড় করান। ১৯৭৬ সালের ১ জানুয়ারি তিনি জাহাঙ্গীরনগর বিশ্ববিদ্যালয়ে যোগ দেন। ১৯৮৩ সালের ১৫ এপ্রিল বিশ্ববিদ্যালয় কর্তৃপক্ষ তাকে প্রফেসর এমিরিটাস হিসেবে নিয়োগ দান করে। ১৯৮৩-৮৫ এই দু'বছর তিনি এশিয়াটিক সোসাইটির প্রেসিডেন্টের দায়িত্ব পালন করেন। ১৯৮৩ সালের মার্চ মাসে তিনি বাঙালি মূলধনে গড়ে ওঠা প্রথম বাণিজ্যিক ব্যাংক 'ন্যাশনাল ব্যাংক'-এর অনারারি চেয়ারম্যান নিযুক্ত হন। ১৯৯৩ সাল পর্যন্ত তিনি এই দায়িত্ব পালন করেন। ১৯৮৬ সালে তিনি এশিয়াটিক সোসাইটির ফেলো নির্বাচিত হন।
মুক্তিযুদ্ধে অবদান
১৯৭১ সালের ২৩ মার্চ আজিজুর রহমান মল্লিকের সভাপতিত্বে চট্টগ্রামের প্যারেড গ্রাউন্ডে এক বিশাল জনসভা অনুষ্ঠিত হয়। সেই সভাতেই তিনি জনতার ইচ্ছায় বাংলাদেশের জাতীয় পতাকা উত্তোলন করেন। সভা থেকে এক বিরাট মিছিল চট্টলার রাজপথ অতিক্রম করে। সেই সভা চলাকালেই চট্টগ্রাম বন্দরে 'সোয়াত' জাহাজ থেকে অস্ত্র নামানোর সময় বাঙালি জনতার দ্বারা পাকিস্তানি সেনাবাহিনীকে বাধা দেয়ার খবর আসে।
১৯৭১ এর এপ্রিলের মাঝামাঝি সময়ে রামগড় হয়ে আগরতলা চলে যান আজিজুর রহমান মল্লিক। সেখান থেকে তাজউদ্দিন আহমদের ডাকে কলকাতায় চলে যান তিনি। কলকাতায় তখন অনেক বুদ্ধিজীবী, শিল্পী, সাহিত্যিক এসে জড়ো হয়েছেন। তাদের নিয়েই গড়ে তোলা হয় 'লিবারেশন কাউন্সিল অব ইন্টিলিজেন্টসিয়া'। তার সভাপতির দায়িত্ব নেন প্রফেসর আজিজুর রহমান মল্লিক। এই সংগঠনের শিল্পীরা মুক্তিযুদ্ধের পক্ষে ভারতের বিভিন্ন স্থানে গান গেয়ে জনমত গঠন করতেন। প্রবাসী সরকারের পক্ষ থেকে ভারতের বাইরে গিয়ে মুক্তিযুদ্ধের সপক্ষে প্রচার কাজ চালান সফলতার সাথে। মূলত আমেরিকাতেই তিনি এই প্রচার কাজ সবচেয়ে বেশি চালান। কারণ তিনি এক সময় আমেরিকাতেই শিক্ষকতা করতেন। মুক্তিযুদ্ধকালে তিনি মাত্র ৩৬ দিনে আমেরিকার হার্ভার্ড, ইয়াল, বস্টোন, পেনসিলভেনিয়া, স্ট্যানফোর্ড, নিউইয়র্ক, কলম্বিয়া, বার্কালি, লংবিচ, শিকাগো, বাফেলো, নর্থ ক্যারোলাইনা, টেক্সাস সহ বিভিন্ন বিশ্ববিদ্যালয়ে বাংলাদেশে পাকিস্তানি হানাদার বাহিনীর নারকীয়তা তুলে ধরে বক্তব্য রাখেন। এছাড়াও ভারতের বিভিন্ন বিশ্ববিদ্যালয়েও তিনি বক্তব্য রাখেন। এরমধ্যে কলকাতা বিশ্ববিদ্যালয়, আলীগড় বিশ্ববিদ্যালয়, পাটনা, বোম্বে, দিল্লী, লক্ষ্ণৌ প্রভৃতি অন্যতম। মুক্তিযুদ্ধের সময় যে দলটি জাতিসংঘে বাংলাদেশের সপক্ষে জনমত গঠন করার কাজে নিয়োজিত ছিল তার মধ্যে আজিজুর রহমান মল্লিক ছিলেন অন্যতম।
কূটনৈতিক সাফল্য
আজিজুর রহমান ভারতে বাংলাদেশের প্রথম হাই কমিশনার। এই দায়িত্ব পালনকালে তিনি আফগানিস্তান ও আলজেরিয়াকেও বাংলাদেশকে স্বীকৃতি প্রদানের ক্ষেত্রে সফল হন।
গ্র্যাপলিং
ডান|থাম্ব|300x300পিক্সেল|আগস্ট, ২০০৪ এ [[হাওয়াই|হাওয়াইয়ান রাষ্ট্র গ্র্যাপলিং চ্যাম্পিয়নশিপ ]]
হাতাহাতির লড়াইয়ে, গ্র্যাপলিং বা কুস্তি হল সম্মুখ লড়াইয়ের কৌশল যা শারীরিক সুবিধা যেমন আপেক্ষিক অবস্থান এর উন্নতি, প্রতিপক্ষকে আহত করতে ব্যবহার করা হয়। গ্র্যাপলিং এ বিভিন্ন কৌশল, শৈলী এবং মার্শাল আর্টের কৌশল হিসাবে লড়াই এবং আত্মরক্ষা  উভয়ের জন্যই অনুশীলন করা হয়।
গ্র্যাপলিং এর মধ্যে সাধারণত আঘাত (আক্রমণ) বা অস্ত্র ব্যবহার করা হয় না। যাইহোক, কিছু যুদ্ধ শৈলী বা মার্শাল আর্ট বিশেষত তাদের গ্র্যাপলিং কৌশল শেখানোর জন্য পরিচিত যাতে গ্র্যাপলিং এর পাশাপাশি বা একই সাথে আঘাত এবং অস্ত্র ব্যবহার অন্তর্ভুক্ত। থাম্ব|350x350পিক্সেল|[[জুডো]]
ব্যবহার
লড়াই ব্যবস্থার উপর ভিত্তি করে গ্র্যাপলিং এর মাত্রা পরিবর্তিত হয়। কিছু ব্যবস্থা যেমন অপেশাদার কুস্তি, পেহলওয়ানি, পেহলওয়ানি সাবমিশন কুস্তি, জুডো, সুমো, এবং ব্রাজিলীয় জিউ-জিৎসু একচেটিয়াভাবে গ্র্যাপলিং হয় এবং আঘাত নিষিদ্ধ। অনেক লড়াই এর খেলায়, সোতো এবং মিশ্র মার্শাল আর্ট প্রতিযোগিতায় গ্র্যাপলিং এর সাথে খেলার আকর্ষনের জন্য আঘাত করা যায়। সাধারণত লড়াইয়ের অন্যান্য দিকগুলির উপর মনোযোগ কেন্দ্রীভূত করার জন্য গ্র্যাপলিং কিছু মার্শাল আর্ট এবং যুদ্ধ ক্রীড়াতে অনুমোদিত নয় যেমন ঘুষি, লাথি, বা এলোমেলো লড়াইয়ের অস্ত্রের দিক। এই ধরনের ম্যাচগুলির মধ্যে প্রতিপক্ষরা, মাঝে মাঝে ব্যাথা বা ক্লান্ত হলে গ্র্যাপলিং ব্যবহার করে; এমন হলে রেফারি এসে আবার ম্যাচ শুরু করে, মাঝে মাঝে একজন বা দুই জনকেই সতর্ক করে। যেমন মুষ্টিযুদ্ধ, কিকবক্সিং তায়কোয়ান্দো কারাতে এবং ফেন্সিং। মুই থাই য়ে দীর্ঘ গ্র্যাপলিং এর ফল হল প্রতিযোগীদের আলাদাকরণ, এই খেলায় ব্যাপকভাবে ব্যবহৃত দৃঢ়মুষ্টিতে আঁকড়ে ধরাকে ডাবল কলার টাই বলে।
গ্র্যাপলিং কৌশল এবং গ্র্যাপলিং কৌশল থেকে আত্মরক্ষা, নিজেকে রক্ষা এবং আইন প্রয়োগকারীদের মধ্যে গুরুত্বপূর্ণ বিবেচিত হয়। আত্মরক্ষার জন্য শেখানো সর্বাধিক প্রচলিত কৌশলগুলি হল দৃঢ়মুষ্টিতে আঁকড়ে ধরা থেকে বেরিয়ে আসা ও ব্যথা অনুপযোগী কৌশল প্রয়োগ ।
গ্র্যাপলিং আত্মরক্ষা, খেলাধুলা এবং মিশ্র মার্শাল আর্ট (এমএমএ) প্রতিযোগিতার জন্য প্রশিক্ষিত করা যেতে পারে।
দাঁড়ানো গ্র্যাপলিং
দাঁড়ানো গ্র্যাপলিং  হল সকল কুস্তির অবিচ্ছেদ্য অংশ এবং  দৃঢ়মুষ্টিতে আঁকড়ে ধরার নৈপুণ্য যা দুই কুস্তিগীর দাঁড়ানো অবস্থায় লড়াই শুরু আগে করে। দাঁড়ানো কুস্তির উদ্দেশ্য মার্শাল আর্ট বা লড়াই অনুসারে পরিবর্তিত হয়। প্রতিরক্ষামূলক দাঁড়ানো কুস্তিতে নিজেকে ব্যাথা যুক্ত আঁকড়ে ধরার থেকে বাঁচানো এবং প্রতিপক্ষের সম্ভাব্য কুস্তির আঁকড়ে ধরা থেকে বেরিয়ে আসার কথা ভাবতে হয়, যেখানে আক্রমণাত্মক কুস্তির কৌশল  হল নতিতে আঁকড়ে ধরা, ফাদে ফেলা, নিচে ফেলা এবং ছুড়ে ফেলা, এর সবগুলোই মারাত্মক ক্ষতি করতে পারে বা ভুমিতে লড়াই চালিয়ে যেতে ব্যবহার করা যেতে পারে। আঘাতের সাথে দাঁড়ানো কুস্তি আক্রমণাত্মক এবং প্রতিরক্ষা উভয় ক্ষেত্রে ব্যবহার করা যেতে পারে, হয় প্রতিপক্ষের হাত আঘাতের সময় ফাঁদে ফেলে না হয় ভাল ভাবে আঘাত করার দুরত্বে সরে যাওয়া থেকে ফেরাতে বা কাছে এনে প্রয়োগ করতে যেমন হাঁটুর আঘাত।
লড়াইয়ে, দাঁড়ানো কুস্তি প্রায়শই সফলভাবে নিচে নেয়া বা ছুড়ে ফেলার কাছাকাছি ঘুরে বেড়ায়। গ্লিমা এবং Løse-tak গ্লিমা লড়াইয়ে কুস্তি প্রধান অংশ এবং যদি ভুমিতে লড়াই শেষ হয় তবে সেখান থেকেই লড়াই চলতে থাকে অন্যান্য খেলা যেমন এম এম এ তে ভুমিতে লড়াই চলতে পারে।
স্থল কুস্তি
স্থল কুস্তি হল যখন কুস্তিগীর দাঁড়ানো অবস্থায় থাকে না তখন প্রয়োগকৃত কুস্তির কৌশল। বেশিরভাগ মার্শাল আর্ট এবং লড়াইয়ের খেলাগুলির একটি বড় অংশ হল স্থল কুস্তি যা অবস্থান নির্ণয় এবং প্রভাবশালী অবস্থান অর্জন করার উপায়। অধীন অবস্থায়(উপরে থাকাকালীন ) একজন নিচে থাকা কুস্তিগীরকে বিভিন্ন অপশন দেয় যেমন দাঁড়িয়ে বেরিয়ে আসার চেষ্টা, পিন অর্জন বা নিয়ন্ত্রণ ধরে রেখে প্রতিপক্ষকে ক্লান্ত করা এবং নতিতে আঁকড়ে ধরার চেষ্টা বা আঘাত করা। অন্যদিকে নিচের কুস্তিগীর অবস্থা থেকে বেরিয়ে আসা এবং অবস্থা উন্নতির চিন্তা করে সাধারনত উলটান বা দ্রুত বেরিয়ে আসা ব্যবহার করে। গার্ড অনুমোদিত কুস্তির কিছু ডিসিপ্লিনে নিচের প্রতিযোগী নতিতে আঁকড়ে ধরে লড়াই শেষ করতে পারে। কিছু মানুষ নিচে স্বস্তি বোধ করে কারণ প্রতিপক্ষকের ফুল গার্ডে থাকা অবস্থায়ই বেশ কিছু সংখ্যক নতি অর্জন করা যায়।
প্রয়োগ
গ্র্যাপলিংকে এসক্রিমায় ডুমগ বলা হয়। চীনা মার্শাল আর্টের চিন না শব্দটি প্রতিপক্ষের সাব-মিশন বা অসম্পূর্ণতা অর্জনের জন্য ব্যবহার করে (আকুপ্রেসার বিন্দুর ব্যবহার জড়িত)। কিছু চীনা মার্শাল আর্টে, আইকিদো, কিছু এসক্রিমা ব্যবস্থা, গ্লিমার ভাইকিং মার্শাল আর্টের পাশাপাশি মধ্যযুগীয় এবং রেসিনাস ইউরোপীয় মার্শাল আর্টে একজন বা উভয় অংশগ্রহণকারী সশস্ত্র হয়ে গ্র্যাপলিং অনুশীলন করে। এই অনুশীলন নিরস্ত্র গ্র্যাপলিং এর তুলনায় উল্লেখযোগ্যভাবে বিপজ্জনক এবং সাধারণত এর জন্য ভাল প্রশিক্ষণ প্রয়োজন।
গ্র্যাপলিং এর ধরন
বিশ্বজুড়ে সীমিত ভৌগোলিক এলাকা বা দেশের মধ্যে অনুশীলন করা হয় গ্র্যাপলিং এর এমন অনেক আঞ্চলিক ধরন রয়েছে। কিছু গ্র্যাপলিং খেলার মত যেমন জুডো, শুট কুস্তি, ক্যাচ কুস্তি, গ্র্যাপলিং, ব্রাজিলীয় জিউ-জিৎসু, সাম্বো খেলা এবং কিছু কুস্তির মত যেমন ফ্রিস্টাইল এবং গ্রেকো-রোমান বিশ্বজুড়ে জনপ্রিয়। জুডো, ফ্রিস্টাইল রেসলিং, এবং গ্রেকো-রোমান রেসলিং অলিম্পিক গেমস এ অনুষ্ঠিত হয় যেখানে গ্র্যাপলিং, ব্রাজিলিয়ান জিও-জিতসু এবং সাম্বোর নিজস্ব বিশ্ব চ্যাম্পিয়নশিপ প্রতিযোগিতা রয়েছে। অন্যান্য পরিচিত গ্র্যাপলিং-ভিত্তিক খেলা গুলো হল শুয়াই জিয়াও, মল্ল-যুদ্ধ এবং আইকিদো।
এই শিল্পে লক্ষ্য থাকে প্রতিপক্ষকে হয় নিচে নিয়ে আটকে ফেলা না হয় বিশেষ চোকহোল্ড(শ্বাসরোধ করে ধরা) বা জয়েন্ট লকে (জোড়া আটকে ফেলা) ধরা যাতে প্রতিপক্ষ পরাজয় মেনে নিয়ে নিজেকে সমর্পন করে বা অসহায় হয়ে পড়ে (অজ্ঞান বা ভাঙ্গা অঙ্গ )। গ্র্যাপলিং এ দুই ধরনের পোশাক ব্যবহার করা হয় যা শান্তি ও আক্রমণের ধরন প্রকাশ করেঃ জ্যাকেট সহ যেমন জিআই বা কুর্তা এবং জ্যাকেট ছাড়া। জ্যাকেট বা জিআই এ প্রতিপক্ষকে নিয়ন্ত্রণ করতে কাপড় সাহায্য করে, যেখানে জিআইহীন ধরনে দেহকে স্বাভাবিকভাবে ধরে শরীরের ধড় ও মাথা নিয়ন্ত্রণে জোড় দেয়। জ্যাকেটের ব্যবহার জুডো, সাম্বো, ব্রাজিলিয়ান জু-জুতসু ছাড়াও সারা বিশ্বের মানুষের বিভিন্ন কুস্তি শৈলীতে বাধ্যতামূলক। কুস্তির বিভিন্ন কৌশলে যেমন অলিম্পিক ফ্রি স্টাইল, গ্রেকো-রোমান কুস্তি এবং গ্র্যাপলিং এ জ্যাকেট ব্যবহার করা হয় না।
মিশ্র মার্শাল আর্ট সঙ্গে আঘাত কৌশল গ্র্যাপলিং এ ব্যবহার করা হয়। আঘাত বিপরীত ভাবে এবং গ্র্যাপলিং কৌশল প্রতিষ্ঠা করতে ব্যবহার করা হয়।
এডিসিসি
এডিসিসি সাবমিশন কুস্তি বিশ্ব চ্যাম্পিয়নশীপ হল বিশ্বের সবথেকে সম্মানজনক পূর্ণসীমার(নিচে নেয়া, অবস্থান এবং নতিতে আঁকড়ে ধরা অন্তর্ভুক্ত) গ্র্যাপলিং প্রতিযোগিতা এবং দুই বছরে একবার হয়।
সম্মিলিত বিশ্ব কুস্তি
সম্মিলিত বিশ্ব কুস্তি হল কুস্তি খেলার আন্তর্জাতিক নিয়ন্ত্রক। এটি পুরুষদের এবং মহিলাদের গ্র্যাপলিংসহ কুস্তির বিভিন্ন ধরনের জন্য আন্তর্জাতিক প্রতিযোগিতার সভাপতি। গ্র্যাপলিং এর জন্য এর আয়োজিত প্রতিযোগিতার নাম হল, গ্র্যাপলিং বিশ্ব চ্যাম্পিয়নশীপ।
নাগা
১৯৯৫ এ চালু হওয়া উত্তর আমেরিকান গ্র্যাপলিং সমিতি (নাগা) উত্তর আমেরিকা ও ইউরোপ জুড়ে নতি আঁকড়ে ধরা গ্র্যাপলিং এবং ব্রাজিলিয়ান জু-জিতসু টুর্নামেন্ট আয়োজন করে। বিশ্বের শীর্ষস্থানীয় নতি আঁকড়ে ধরা গ্র্যাপলার এবং এমএমএ যোদ্ধাদের মধ্যে কয়েকজন সহ নাগা বিশ্বব্যাপী ১৭৫০০০ অংশগ্রহণকারীদের সর্বোচ্চ নতি আঁকড়ে ধরা গ্র্যাপলিং সংস্থা।  নাগা গ্র্যাপলিং প্রতিযোগিতায় জিআই ও জিআইহীন বিভাগ অন্তর্ভুক্ত। নাগা কর্তৃক খসড়া আইনের অধীনে জিআইহীন প্রতিযোগী প্রতিদ্বন্দ্বিতা করে। জিআই প্রতিযোগী প্রমিত ব্রাজিলিয়ান জু-জিতসু নিয়ম অনুযায়ী প্রতিদ্বন্দ্বিতা করে। ফ্রাংক মীর, জোই ফিওরেন্টিনো এবং আন্থোনী পরসেলী উল্লেখযোগ্য চ্যাম্পিয়ন।
গ্রিন্ড
গ্রিন্ড হল প্রথম ভারতীয় পেশাদার গ্র্যাপলিং টুর্নামেন্ট সিরিজ যা ২০১৭ এর মে মাসে শুরু হয় (অবস্থান এবং নতি আঁকড়ে ধরা অন্তর্ভুক্ত)। এটি ভারতের প্রথম "জিআইহীন" ইভেন্ট সিরিজ।
তিবি‌লিসি বিশ্ববিদ্যালয়
থাম্ব|তিবিলিসি স্টেট ইউনিভার্সিটি, কর্পাস আমি তিবি‌লিসি রাষ্ট্রীয় বিশ্ববিদ্যালয় (Tbilisi State University ივანე ჯავახიშვილის სახელობის თბილისის სახელმწიფო უნივერსიტეტი (টি.এস.ইউ) তিবলিসিতে, জর্জিয়ার একটি সরকারি গবেষণা বিশ্ববিদ্যালয়। এটি ১৯১৮ সালের ৪ ফেব্রুয়ারি প্রতিষ্ঠিত হয়েছিল। ককেশাস অঞ্চলে প্রাচীনতম বিশ্ববিদ্যালয় হলো জর্জিয়া বিশ্ববিদ্যালয়। এই বিশ্ববিদ্যালয়ে ১৮,০০০ শিক্ষার্থী ও ৫,০০০ কর্মী রয়েছে।
বিশ্ববিদ্যালয়ের পাঁচটি শাখা এবং ছয়টি অনুষদসহ রয়েছে ৬০টি বৈজ্ঞানিক গবেষণা ল্যাবরেটরিজ সেন্টার, একটি বৈজ্ঞানিক গ্রন্থাগার যপখানে রয়েছে ৩০,৭০,০০০-এর অধিক বই ও সাময়িকী, সাতটি জাদুঘর, পাবলিশিং হাউস এবং প্রিন্টিং প্রেস (সংবাদপত্র তিবি‌লিসি বিশ্ববিদ্যালয়)।
তিবি‌লিসি বিশ্ববিদ্যালয়ে রয়েছে ছয়টি অনুষদ। যথাঃ আইন অনুষদ, অর্থনীতি এবং ব্যবসায় প্রশাসন অনুষদ, মানবিক অনুষদ, চিকিৎসা বিজ্ঞান অনুষদ, সামাজিক ও রাজনৈতিক বিজ্ঞান অনুষদ এবং প্রাকৃতিক বিজ্ঞান অনুষদ এবং আন্তর্জাতিক স্কুল অফ ইকোনমিক্স।
অনুষদ সমূহ
তিবি‌লিসি রাষ্ট্রীয় বিশ্ববিদ্যালয়ে রয়েছে ছয়টি অনুষদ:
বিজ্ঞান অনুষদ
বিজ্ঞান অনুষদে রয়েছে আটটি বিভাগ যথাঃ গণিত বিভাগ, পদার্থবিদ্যা বিভাগ, রসায়ন বিভাগ, ভূগোল বিভাগ, কম্পিউটার বিজ্ঞান বিভাগ, জীববিজ্ঞান বিভাগ , ভূবিদ্যা বিভাগ, বৈদ্যুতিক এবং ইলেকট্রনিক ইঞ্জিনিয়ারিং বিভাগ। এ ছারাও ১১টি স্নাতক সম্মা, ১৮টি স্নাতকোত্তর, ১০টি ডক্টরেট ডিগ্রি প্রোগ্রাম পরিচালনা করে কলা অনুষদ অনুষদ।
মানবিক ও কলা অনুষদ
তিবলিসি স্টেট ইউনিভার্সিটি তে কলা অনুষদ ১৯১৮ সালে প্রথম দর্শন বিভাগের মাধ্যমে প্রতিষ্ঠিত হয়। পরবর্তীতে আধুনিক গবেষণার এবং পদ্ধতি উন্নয়নের বৈজ্ঞানিক কাজ এবং গবেষণা ভিত্তিক শিক্ষা কার্যক্রম বিভাগ চালু করা হয়।
সামাজিক ও রাষ্ট্রবিজ্ঞান অনুষদ
রাজনৈতিক বিজ্ঞান বিভাগ, সাংবাদিকতা বিভাগ, আন্তর্জাতিক সম্পর্ক বিভাগ, মানবিক ভূগোলে বিভাগ, সামাজিক বিজ্ঞান বিভাগ ও সামাজিক কাজ বিভাগ
মনোবিজ্ঞান এবং শিক্ষণবিজ্ঞান অনুষদ
বর্তমানে প্রায় ১,৪০০ ছাত্র ছাত্রী এই অনুষদে অধ্যয়ন করেন। এখানে রয়েছে গবেষণায় বিভাগ, মনোবিজ্ঞান বিভাগ, শিক্ষা ও বিজ্ঞান বিভাগ এবং প্রায় ৬০ জন অধ্যাপক শিক্ষাদান করে থাকে। এছারাও রয়েছে ৪টি স্নাতক সম্মান, ১৫টি স্নাতকোত্তর এবং ডক্টরেট ডিগ্রি প্রোগ্রাম বাস্তবায়িত হচ্ছে এই অনুষদে।
অর্থনীতি ও ব্যবসায় প্রশাসন অনুষদ
অর্থনীতি ও ব্যবসায় প্রশাসন অনুষদ একটি স্বাধীন সত্তা হিসেবে এ তিবলিসি স্টেট ইউনিভার্সিটি ১৯৩১ সালে সামাজিক ও অর্থনৈতিক অনুষদ প্রতিষ্ঠিত হয়। ১৯৪৪ সাল পর্যন্ত এটিই ছিল জর্জিয়ান অর্থনীতি এবং শিক্ষার একমাত্র গবেষণা কেন্দ্র। তিবলিসি স্টেট ইউনিভার্সিটি রয়েছে অর্থনীতি ও ব্যবসায় প্রশাসন অনুষদে রয়েছে অর্থনীতি, ব্যষ্টিক অর্থনীতি ও ব্যবস্থাপনা, বিপণন ও বাণিজ্য, আন্তর্জাতিক, ব্যবসায় প্রশাসন বিভাগ।
আইন অনুষদ
দেশের রাজনৈতিক একীকরণ এবং সুদৃঢ় অর্থনৈতিক প্রবৃদ্ধি এবং উন্নয়ন নির্মিত সব প্রয়োজনীয় ভিত্তিতে সাংস্কৃতিক উন্নয়ন জর্জিয়া উন্নয়ন নিশ্চিত করতে এই আইন অনুষদ প্রতিষ্ঠিত হয়।
আইশা রাতেব
আইশা রাতেব (ফেব্রুয়ারি ২২, ১৯২৮ - মে ৪, ২০১৩) একজন মিশরীয় আইনজীবী, রাজনীতিবিদ, এবং মিশরের প্রথম মহিলা রাষ্ট্রদূত। তিনি কায়রো বিশ্ববিদ্যালয়ের আন্তর্জাতিক আইন এর অধ্যাপক ছিলেন।
জীবনী
রাতেব কায়রো-এর একটি মধ্যবিত্ত, শিক্ষিত পরিবারে জন্মগ্রহণ করেন।
শিক্ষা
যখন তিনি কলেজে ভর্তি হন, তিনি প্রথমে কায়রো বিশ্ববিদ্যালয়-এর সাহিত্যে পড়াশোনা করেছিলেন, কিন্তু অধ্যয়নের মাত্র এক সপ্তাহ পরে আইন বিভাগে স্থানান্তরিত হন। ১৯৪৯ সালে কায়রো বিশ্ববিদ্যালয় থেকে স্নাতক হন, আরও শিক্ষা লাভের জন্য প্যারিসে স্বল্প সময়ের জন্য যান এবং ১৯৫৫ সালে আইন বিষয়ে পিএইচডি ডিগ্রী লাভ করেন।
১৯৪৯ সালে কনসিল দে'এতাত (মিশরের সর্বোচ্চ বিচার বিভাগীয় সংস্থা)-এ বিচারক হওয়ার জন্য রেতাব আবেদন করেছিলেন, এবং তার লিঙ্গের কারণে প্রত্যাখ্যাত হন। সেই সময়ের প্রধানমন্ত্রী, হুসেন সেরি পাশা, বলেন একজন মহিলা বিচারক হওয়া মানে "সমাজের ঐতিহ্যের বিরুদ্ধে" যাওয়া। তিনি সরকারের বিরুদ্ধে মামলা করেন কারণ তার সাংবিধানিক অধিকার লঙ্ঘন হয়েছে। তার এই ধরনের মামলা মিশরে প্রথম ছিল, এবং যখন তিনি মামলায় হেরে যান, রাষ্ট্র কাউন্সিলের প্রধান আব্দেল-রাজেক আল-সানহৌরী স্বীকার করেছিলেন যে তিনি শুধুমাত্র রাজনৈতিক ও সাংস্কৃতিক কারণে হেরেছিলেন, মিশরীয় বা শরিয়া আইনের ভিত্তিতে নয়। মামলাটি এবং আল-সানৌউরির লিখিত মতামত অন্যান্য মহিলাদের উত্সাহিত করেছিল, যদিও ২০০৩ সালে তাহানী আল-গেবালি বিচারক হিসাবে নিযুক্ত হওয়ার আগে কোন মহিলা বিচারক হননি। ২০১০-এ, মিশরীয় প্রধানমন্ত্রী মহিলা বিচারকদের অনুমতি দেওয়ার সাম্প্রতিক সিদ্ধান্তের বিষয়ে একটি পর্যালোচনা করার নির্দেশ দেন। ২০১৫ সালের জুলাই মাসে, ২৬ জন মহিলা অবশেষে বিচারক হিসাবে শপথ গ্রহণ করেন।
রাজনৈতিক কর্মজীবন
১৯৭১ সালে আরেব সমাজতান্ত্রিক ইউনিয়ন কেন্দ্রীয় কমিটিতে ছিলেন, যেখানে তিনি মিশরের নতুন সংবিধান লিখতে সাহায্য করেছিলেন। কমিটির সকল সদস্যের মধ্যে তিনিই একমাত্র ব্যক্তি ছিলেন যিনি প্রতিবাদ করেছিলেন তৎকালীন রাষ্ট্রপতি আনোয়ার আল-সাদাতকে সংবিধান মঞ্জুরের যে অসাধারণ ক্ষমতা দেওয়া হয়ছিল তার বিরুদ্ধে
পরে, মিশরের দ্বিতীয় নারী হিসেবে তিনি ১৯৭৪ থেকে ১৯৭৭ সাল পর্যন্ত বিমা ও সামাজিক বিষয়ক মন্ত্রী হিসেবে দায়িত্ব পালন করেন। তার সময়কালে তিনি দেশের নারীদের জন্য সংস্কার পাস করতে সক্ষম হন। অন্ধবিশ্বাসী শাইখরা তার খ্যাতি বিনষ্ট করার চেষ্টা করার সময়য়েও তিনি এটি করতে সক্ষম হন। রাতেব বহুবিবাহের উপর সীমাবদ্ধতা আরোপ করেন এবং বিচারক দ্বারা সাক্ষ্য দেওয়া হলে বিবাহবিচ্ছেদ কেবল বৈধ হবে তা নিশ্চিত করেন। তিনি দারিদ্র্য নিরসনে সহায়তা করার জন্যও কাজ করেন এবং অক্ষম ব্যক্তিদের নিয়োগের জন্য আইন পাস করেন। যখন সরকার অপরিহার্য পণ্যগুলিতে ভর্তুকি উত্থাপন করেছিল, এটি এমন একটি পদক্ষেপ যার ফলে মিশরের দরিদ্রতম নাগরিকরাও প্রভাবিত হবে, ১৯৭৭ সালে রুটি বিদ্রোহের সময় তিনি প্রতিবাদে পদত্যাগ করেন।
তিনি সাবেক মিশরীয় প্রেসিডেন্ট হোসনি মুবারকের সমালোচনা করেছিলেন কারণ তিনি মনে করেছিলেন যে তার শাসন ধনী ও দরিদ্রদের মধ্যে একটি বৃহৎ বিভাজন সৃষ্টি করেছে।
মৃত্যু
২০১৩ সালে হঠাৎ কার্ডিয়াক অ্যারেস্ট-এর কারণে গিজায় তার আকস্মিক মৃত্যু ঘটে।
সিএএফএ নেশন্স কাপ
সিএএফএ নেশন্স কাপ হল মধ্য এশীয় ফুটবল অ্যাসোসিয়েশন (সিএএফএ) কর্তৃক আয়োজিত আন্তর্জাতিক ফুটবল প্রতিযোগিতা যাতে মধ্য এশিয়ার দেশগুলি অংশগ্রহণ করে।
ইতিহাস
প্রতিযোগিতাটি প্রথমে তাসখন্দ শহরে ২০১৮-এর অক্টোবরে অনুষ্ঠিত হওয়ার কথা ছিল। যদিও তা বাস্তবায়িত হয়নি।
নির বিটন
নির বিটন (হিব্রু: ניר ביטון‎‎; জন্ম ৩০ অক্টোবর ১৯৯১) একজন ইসরায়েলি পেশাদার ফুটবলার যিনি স্কটিশ প্রিমিয়ারশিপের ক্লাব সেল্টিক এবং ইসরাইল জাতীয় ফুটবল দলের ডিফেন্সিভ মিডফিল্ডার হিসেবে খেলেন। তার পেশাদার ফুটবল ক্যারিয়ারের আগে ইসরায়েল প্রতিরক্ষা বাহিনীতে বাধ্যতামূলক সামরিক সেবা সম্পন্ন করেন। ইসরাইলের এসডোডে তিনি বেড়ে ওঠেন।
সিএএফএ নেশন্স কাপ
ইতিহাস
২০২৩ সালের মার্চ মাসে, এটি ঘোষণা করা হয়েছিল যে ২০২৩ সালের জুন মাসে তাসখন্দ এবং বিশকেক শহরে ছয়টি সদস্য সমিতির জন্য সিনিয়র পুরুষদের টুর্নামেন্টের উদ্বোধনী সংস্করণ শুরু হবে, সাথে দুটি আমন্ত্রিত অতিথি দল: রাশিয়া এবং একটি অনির্ধারিত এশিয়ান দল।  যাইহোক, টুর্নামেন্টের উদ্বোধনী সংস্করণের সূচনা আবার সন্দেহের মধ্যে পড়েছিল যখন এটি এপ্রিল ২০২৩-এর প্রথম দিকে রিপোর্ট করা হয়েছিল যে ইরান, উজবেকিস্তান, রাশিয়া এবং ইরাক পরিবর্তে ২০২৩ সালের জুনে একটি চার-দেশের টুর্নামেন্টে অংশ নেবে।
নির বিটন
ক্লাব ক্যারিয়ার
বিটন মাত্র ১৭ বছর বয়সে তার স্থানীয় ক্লাব এফসি এসডোডে যোগ দিয়ে ১০০ টিরও বেশি ম্যাচ খেলেছেন।
সিএএফএ নেশন্স কাপ
ইতিহাস
১৫ এপ্রিল রাশিয়ার প্রত্যাহারের খবর আসলেও কর্মকর্তাগণ রাশিয়ার সাথে আলোচনায় উদ্যোগী হয়। ১৮ এপ্রিল, জানা যায় যে ইরান, তাজিকিস্তান, উজবেকিস্তান, কিরগিজস্তান, তুর্কমেনিস্তান এবং আফগানিস্তানের সদস্য সমিতির পাশাপাশি আমন্ত্রিত অতিথি রাশিয়া এবং অন্য একটি এশীয় দেশ উদ্বোধনী সিএএফএ চ্যাম্পিয়নশিপে অংশ নেবে, জুন মাসে তাসখন্দ এবং বিশকেকে টুর্নামেন্টটি অনুষ্ঠিত হবে। পরে রাশিয়ার প্রত্যাহারের খবরটি সত্য বলে ঘোষিত হয়।
নির বিটন
সেল্টিক
২০১৩ সালের ৩০ শে আগস্টে বিটন ৪ বছরের চুক্তিতে স্কটিশ প্রিমিয়ারশিপের ক্লাব সেল্টিকে যোগ দেয়। তাকে আনতে সেল্টিক ৭ লক্ষ পাউন্ড খরচ করে।
২০১৩-১৪ মৌসুম
বিটন ১৮ সেপ্টেম্বরে চেম্পিয়েন্স লিগের গ্রুপ পর্বে ইতালিয়ান জায়ান্ট এসি মিলানের বিপক্ষে অভিষিক্ত হন, ম্যাচের ৮৯ মিনিটে তিনি বদলি খেলোয়াড় হিসেবে মাঠে নামেন। ৩ সপ্তাহ পর তিনি আরও একটি চেম্পিয়েন্স লিগ ম্যাচ খেলার সুযোগ পান, ২২ অক্টোবরে আয়াক্সের বিপক্ষে সেই ম্যাচে ৭৭ মিনিটে বদলি হিসেবে মাঠে নামেন, তবে এর ১১ মিনিট পর ফাউল করে লাল কার্ড পেয়ে মাঠ ছাড়তে বাধ্য হন। বেশকিছু ইনজুরির কারণে তিনি ঠিকমত খেলতে পারেনি। তবে সেল্টিকের হয়ে সেবার ২০ টি ম্যাচ খেলার সুযোগ পান।
২০১৪-১৫ মৌসুম
২০১৪-১৫ মৌসুমে বিটন সেল্টিকের হয়ে প্রথম গোল করেন। কয়েক ম্যাচ পর ডান্ডি'র বিপক্ষে ৩০ গজ দূর থেকে একটি গোল করেন, ম্যাচটিতে তার দল ৫-০ গোলে জয়লাভ করে। ২০১৫ সালের ১২ আগস্টে তিনি দূর থেকে আরও একটি গোল করে, গোলপোস্টের ২৫ গজ দূর থেকে গোলটি করেন, কিলমারনকের বিপক্ষে ম্যাচটিতে ২-২ গোলে ড্র হয়।
২০১৫-১৬ মৌসুম
২০১৫ সালের ১৯ আগস্টে বিটন সেল্টিক পার্কে অনুষ্ঠিত চেম্পিয়েন্স লিগের প্লে অফে একটি গোল করে, ম্যাচটিতে সুইডিশ ক্লাব মালমো'র বিপক্ষে ৩-২ গোলে জয়লাভ করে সেল্টিক।
আন্তর্জাতিক ক্যারিয়ার
২০০৯ সালে বিটন ২০০৯ মাক্কাবিয়া গেমসে ইসরায়েল দলে সুযোগ পান, গেমসে তার দল তামা পদক লাভ করে। ২০১০ সালের ২৬ শে মে'তে উরুগুয়ের বিপক্ষে একটি প্রীতি ম্যাচে তার অভিষেক হয়। বিটন ২০১৬ সালের উয়েফা ইউরো টুর্নামেন্টে তার দলের জন্য গুরুত্বপূর্ণ অবদান রাখে। ২০১৫ সালে ৩ সেপ্টেম্বরে এন্ডোরার বিপক্ষে তার প্রথম গোল করেন, ম্যাচটিতে ইসরাইল ৪-০ গোলে জয়লাভ করে।
ব্যক্তিগত জীবন
নির বিটন তার বান্ধবী বার বিটনকে বিয়ে করেন। এমা বিটন নামে তাদের একটি কন্যা সন্তান রয়েছে।
লরা ডিকিনসনকে খুন
লরা ডিকিনসন ইস্টার্ন মিশিগান বিশ্ববিদ্যালয়ের একজন ছাত্র ছিলেন। ২০০৬ সালের ১৩ ডিসেম্বর তারিখে অন্য এক সহপাঠী তাকে হত্যা করে। এই হত্যা সম্পর্কে বিশ্ববিদ্যালয়ের কর্মকর্তাদের প্রতিক্রিয়া খবরের শিরোনামে এসেছিল। অবশেষে দেখা গিয়েছিল ইএমইউ (ইস্টার্ন মিশিগান বিশ্ববিদ্যালয়) ক্লিরি আইন লঙ্ঘন করেছে।
যৌন নিপীড়ন ও হত্যা
২০০৬ সালের ১৩ ডিসেম্বর ডিকিনসন নিজের বাসভবনের হলঘরে নিহত হন। তার পায়ে পাওয়া বীর্যর ডিএনএ পরীক্ষা করে ছাত্র তৃতীয় অরেঞ্জ টেলরের সঙ্গে মিলে যায় এবং তাকে হত্যার জন্য দোষী সাব্যস্ত করা হয়। পুলিশ রিপোর্ট অনুসারে, তদন্তে এটিকে একটি হত্যাকাণ্ড হিসেবে গণ্য করা হয়েছিল। যাইহোক, ২৩ ফেব্রুয়ারি ২০০৭ তারিখে এটি অস্বীকার করা হয় এবং শুধুমাত্র আনুষ্ঠানিকভাবে টেলর গ্রেপ্তারের দিন ঘোষণা করা হয়। প্রথম দিনে, যেদিন শিক্ষার্থীদের সম্পূর্ণ অর্থ ফেরতের জন্য ক্লাস এবং আবাসনে যেতেই হয়, সেইদিন তাকে গ্রেপ্তার করা হয়েছিল।
ক্লেরি আইন লঙ্ঘন
ডেট্রয়েটের আইন সংস্থা বাটজেল লং-এর পরবর্তী তদন্তে দেখা গেছে যে ইএমইউ শিক্ষার্থীদের অবহিত না করে ক্লিরি আইন লঙ্ঘন করেছে এবং তারা উল্লেখ করে যে ছাত্র বিষয়ক ভাইস প্রেসিডেন্ট জিম ভিক ঘটনা আড়াল করার মূল উৎস। এই প্রতিবেদনের ফলে অনেক উচ্চ পর্যায়ের প্রশাসকের তদন্ত শুরু হয়।
২০০৭ সালের ৩ জুলাই ক্লিরি আইন লঙ্ঘন সম্পর্কিত শিক্ষা বিভাগের প্রতিবেদন জনসাধারণের জন্য প্রকাশ করা হয়। এতে বলা হয়েছে, "পর্যালোচনার সময় অসম্মতির বেশ কয়েকটি ঘটনা আবিষ্কৃত হয়েছিল যা ডিপার্টমেন্ট [শিক্ষা] ক্লিরি আইনের গুরুতর লঙ্ঘন বলে মনে করে।" এই প্রতিবেদনের ফলাফল এখনও দেখা হয়নি। ২৭ জুলাই, ২০০৭ তারিখে ডিওই প্রতিবেদনের উত্তরে ইএমইউ তার প্রতিক্রিয়ার নির্বাহী সারাংশ প্রকাশ করে।  ২০০৮ সালের জুন মাসে বিশ্ববিদ্যালয় ঘোষণা করে যে তারা ক্লিরি আইন লঙ্ঘনের জন্য $৩,৫০,০০০ জরিমানা দিতে সম্মত হয়েছে। সেই সময় জরিমানাটি ছিল একটি বিশ্ববিদ্যালয়ের রেকর্ডে সবচেয়ে বড় জরিমানা।
বন্দোবস্ত
২০০৭ সালের ১৩ ডিসেম্বরে ২.৫ মিলিয়ন ডলারে লরা ডিকিনসনের পরিবার এবং এস্টেটের সাথে ইএমইউ মিটমাট করে নেয়। নিষ্পত্তিতে ইএমইউ দ্বারা দায়বদ্ধতার কোনও স্বীকারোক্তি অন্তর্ভুক্ত নেই।
দণ্ডাজ্ঞা
৭ এপ্রিল, ২০০৮ তারিখে একটি জুরি অরেঞ্জ টেলর তৃতীয়কে প্রথম ডিগ্রি হত্যা, যৌন অনুপ্রবেশ, বাড়িতে আক্রমণ এবং চুরির অভিযোগে দোষী সাব্যস্ত করে। ২০০৮ সালের ৭ই মে তাকে যাবজ্জীবন কারাদণ্ড দেওয়া হয়।
ভাসমান সেতু, দুবাই
ভাসমান সেতু (الجسر العائم) হলো একটি পন্টুন সেতু (ভাসমান সেতু) যা সংযুক্ত আরব আমিরাতের দুবাইতে অবস্থিত। সেতুটি আল গারহৌদ এবং আল মাকতুম সেতুর মধ্যে নির্মিত হয়েছিল মূলত আল মাকতুম সেতুতে যানজট কমানোর জন্য। সেতুটি দেইরা সিটি সেন্টার এবং দুবাই ক্রিক গল্ফ অ্যান্ড ইয়ট ক্লাবের কাছে সংযোগস্থল জুড়ে সংযোগ করেছে এবং দুবাই কোর্ট এবং ক্রিক পার্কের মধ্যে রিয়াদ স্ট্রিটের সংযোগস্থলে শেষ হয়েছে। সেতুটি ২০০৭ সালের ১৬ জুলাই খোলা হয়েছিল যেখানে প্রকল্পটি নির্মাণে ১৫৫ মিলিয়ন দিরহাম খরচ হয়েছিল এবং প্রতি ঘন্টায় ৬,০০০ যানবাহন চলাচলের ক্ষমতা রয়েছে। সেতুটি আল মাকতুম সেতুর বিকল্প রুট হিসেবেও কাজ করে যেখানে সালিক সম্প্রতি বাস্তবায়িত হয়েছে। ভাসমান সেতু হলো দুবাই ক্রিকের পঞ্চম ক্রসিং এবং অন্যগুলো হলো আল শিন্দাঘা সুড়ঙ্গ, আল মাকতুম সেতু, আল গারহাউদ সেতু এবং বিজনেস বে ক্রসিং। থাম্ব|250x250পিক্সেল|ব্যাকগ্রাউন্ডে বেশ কয়েকটি দেইরা ভবন সহ রাতে নেওয়া ভাসমান সেতু।
নির্মাণ
ভাসমান সেতুটি ছিল শেখ মোহাম্মদ বিন রশিদ আল মাকতুমের দৃষ্টিভঙ্গি এবং দুবাই সড়ক ও পরিবহন কর্তৃপক্ষের (আরটিএ) দক্ষতার অন্যতম।
ওয়াগনের বিরো গুলফ ওয়াগনের-বিরো স্টাহলবাউ এজি-র একটি সহায়ক সংস্থাকে ভাসমান সেতু নির্মাণের চুক্তি দেওয়া হয়েছিল। সেতুটি মোট ৩৬৫ মিটার দৈর্ঘ্য এবং ২২ মিটার প্রস্থ নিয়ে গঠিত, পন্টুন সেতুতে পুরো দুবাই ক্রিক জুড়ে বিস্তৃত দুটি অভিন্ন, আয়নাযুক্ত ডেকগুলিতে ছয়টি লেন রয়েছে। প্রতিটি দিক জন্য একটি স্বাধীন সহায়ক কাঠামো নির্মাণ করা হয়েছে।
সমান্তরাল কাঠামো তিনটি লেন এবং প্রতিটি পথচারী ফুটওয়াক মিটমাট করার জন্য ডিজাইন করা হয়েছিল। কংক্রিটের তৈরি দুটি ভাসমান পন্টুনের মধ্যে, প্রতিটি ১১৫ মিটার দীর্ঘ এবং ২২ মিটার চওড়া, স্টিলের তৈরি একটি জলবাহীভাবে চালিত ঘূর্ণায়মান মধ্যবর্তী অংশটি নিরবচ্ছিন্ন নৌচলাচলের অনুমতি দেওয়ার জন্য স্থাপন করা হয়েছে। র‍্যাম্পে ট্র্যাফিক লোড এবং ওয়েভ অ্যাকশনের ফলে লেভেলের পার্থক্যের পাশাপাশি ট্রান্সভার্স ঝোঁক (হিলিং) এবং অনুদৈর্ঘ্য স্থানচ্যুতির জন্য ক্ষতিপূরণ দিতে, ভাসমান পন্টুন এবং উভয় তীরের ট্রানজিটরি র‍্যাম্পের মধ্যে ২৮টি ট্রানজিটরি উপাদানের আরও দুটি সারি ইনস্টল করা হয়েছে।.
প্ল্যাটফর্মের দৈর্ঘ্য এবং প্রস্থ জুড়ে যানবাহনের তরঙ্গ এবং চাপ থেকে গতিশীলভাবে শক্তি বিতরণ করে কাঠামোটি এমনভাবে তৈরি হয়েছিল যে তারা একে অপরকে বাতিল করে দেয়। উচ্চ প্রতিরোধী পলিস্টাইরিন প্লেটে ভরা ২৩টি মানক উপাদান জলস্তরের উপর কয়েক হাজার টন ভারী সেতুকে সমর্থন করে প্রকৃত ভাসমান দেহ হিসাবে কাজ করে। মাত্র ২৩ দিনের রেকর্ড সময়ে সেতুটি দিন ও রাতের শিফটে একত্রিত হয়েছিল। নকশা, ভিত্তি কাজ, ব্যাঙ্ক ইনস্টলেশন, সেইসাথে ইস্পাত কাঠামোর উত্পাদন এবং ইনস্টলেশনের জন্য মোট সময় মাত্র ১০ মাস পর্যন্ত যোগ করা হয়েছে। ভাসমান সেতুর নির্মাণ কাজ ১৫৫ মিলিয়ন দিরহাম (ইউএস$৪২ মিলিয়ন) ব্যয়ে সম্পন্ন হয়েছিল এবং ১৫ জুলাই ১০০৭ তারিখে ভাসমান সেতুটি আনুষ্ঠানিকভাবে উদ্বোধনের জন্য একটি উদ্বোধনী অনুষ্ঠান অনুষ্ঠিত হয়েছিল।
অপারেশন
আমিরাতে যানজট নিরসনে দুবাই রোডস অ্যান্ড ট্রান্সপোর্ট অথরিটির কৌশলের অংশ এই সেতুটি সকাল ও সন্ধ্যার ব্যস্ত সময়ে প্রতিটি দিকে আনুমানিক ৩,০০০ যানবাহন রাখার জন্য ডিজাইন করা হয়েছে এবং তাই আল মাকতুম সেতুতে ভিড় প্রায় ৩৭% হ্রাস করা হয়েছে।
প্রতিস্থাপন
ভাসমান সেতুটি একটি অস্থায়ী পারাপার হবে বলে আশা করা হচ্ছে। এটি ২০১২ সালের মধ্যে দুবাই স্মাইল নামে একটি নতুন সেতু দ্বারা প্রতিস্থাপিত হওয়ার কথা ছিল কিন্তু পরে দুবাই আরটিএ ঘোষণা করে যে ভাসমান সেতুটি ১২ লেনের আল ইত্তিহাদ সেতু দ্বারা প্রতিস্থাপিত হবে। ২০১৮ সালের শেষের দিকে আল ইত্তিহাদ সেতুর নির্মাণ কাজ শুরু হবে বলে আশা করা হচ্ছে।
চিত্রশালা
৩১ মে ২০০৭ এ ভাসমান সেতু নির্মাণ
জেরাল্ড কোয়েটজি
জেরাল্ড কোয়েটজি (জন্ম ২ অক্টোবর ২০০০) একজন দক্ষিণ আফ্রিকান ক্রিকেটার। ২০১৭ সালের ডিসেম্বরে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য দক্ষিণ আফ্রিকার স্কোয়াডে নাম দেওয়া হয়েছিল। জানুয়ারী ২০১৯ সালে, ভারত সফরের আগে তাকে দক্ষিণ আফ্রিকা জাতীয় অনূর্ধ্ব-১৯ ক্রিকেট দলের স্কোয়াডে নাম দেওয়া হয়েছিল।
কর্মজীবন
কোয়েটজি ১৪ অক্টোবর ২০১৮-এ ২০১৮-১৯ সিএসএ প্রাদেশিক ওয়ান-ডে চ্যালেঞ্জে ফ্রি স্টেটের হয়ে লিস্ট এ আত্মপ্রকাশ করেন ১২ এপ্রিল ২০১৯-এ ২০১৮-১৯ সিএসএ টি-টোয়েন্টি চ্যালেঞ্জে নাইটদের হয়ে তার টি-টোয়েন্টি অভিষেক হয় তিনি ২০১৯-২০ সিএসএ ৪-দিনের ফ্র্যাঞ্চাইজ সিরিজে ৭ অক্টোবর ২০১৯-এ নাইটদের হয়ে প্রথম-শ্রেণীর অভিষেক করেন ২০১৯ সালের ডিসেম্বরে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য দক্ষিণ আফ্রিকার স্কোয়াডে নাম দেওয়া হয়েছিল। ২০২১ সালের এপ্রিলে, দক্ষিণ আফ্রিকায় ২০২১-২২ ক্রিকেট মৌসুমের আগে তাকে ফ্রি স্টেটের স্কোয়াডে রাখা হয়েছিল। ১ মে ২০২১-এ, ২০২১ ইন্ডিয়ান প্রিমিয়ার লিগ (আইপিএল)-এর সময় লিয়াম লিভিংস্টোনের বদলি হিসেবে রাজস্থান রয়্যালস দ্বারা তিনি চুক্তিবদ্ধ হন।
আন্তর্জাতিক ক্যারিয়ার
২০২৩ সালের ফেব্রুয়ারিতে, ওয়েস্ট ইন্ডিজের বিপক্ষে সিরিজের জন্য তিনি দক্ষিণ আফ্রিকার টেস্ট স্কোয়াডে নির্বাচিত হন। ফেব্রুয়ারি ২০২৩-এ ওয়েস্ট ইন্ডিজের বিপক্ষে তার টেস্ট অভিষেক হয়। ২০২৩ সালের মার্চ মাসে, ওয়েস্ট ইন্ডিজের বিপক্ষে তাদের সিরিজের জন্য তাকে দক্ষিণ আফ্রিকার একদিনের আন্তর্জাতিক (ওডিআই) দলে রাখা হয়েছিল। ১৮ মার্চ ২০২৩ তারিখে পূর্ব লন্ডনে সিরিজের দ্বিতীয় ওয়ানডেতে তার ওডিআই অভিষেক হয়, যখন তিনি তিনটি উইকেট নিয়েছিলেন।
১৯৮৫ সালের বাংলাদেশী চলচ্চিত্রের তালিকা
১৯৮৫ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৬৫টি চলচ্চিত্র মুক্তি পায়।
অর্জুন রামপাল
অর্জুন রামপাল (জন্ম: ২৬ নভেম্বর, ১৯৭২), একজন ভারতীয় অভিনেতা, প্রযোজক, মডেল এবং টেলিভিশন উপস্থাপক। তিনি বলিউডের একজন প্রতিষ্ঠিত অভিনেতা। ২০০১ সালে পিয়ার ইশক অর মোহাব্বাত চলচ্চিত্রের মাধ্যমে তার চলচ্চিত্রাভিনয়ে অভিষেক ঘটে। এই চলচ্চিত্রে অভিনয়ের জন্য রামপাল ফিল্মফেয়ার বেস্ট মেল ডেব্যু এর মনোনয়ন লাভ করেন। তিনি দিল হ্যায় তুমহারা, দিল কা রিশতা, অসম্ভব, ইয়াকিন, ওম শান্তি ওম, রক অন!!, হাউজফুল, রা ওয়ান প্রভূতি চলচ্চিত্রে অভিনয় করেছেন। রক অন চলচ্চিত্রে অভিনয়ের জন্য অর্জুন ভারতের জাতীয় চলচ্চিত্র পুরস্কার - সহ অভিনেতা এবং ফিল্মফেয়ার পুরস্কার লাভ করেন। অর্জুনের প্রযোজনা প্রতিষ্ঠানের নাম চেজিং গণেষা ফিল্মস।
গায়ক
টেলিভিশান উপস্থাপক
ব্যক্তিগত জীবন
অর্জুন রামপাল সাবেক মিস ইন্ডিয়া এবং সুপার মডেল মেহ্র জেসিয়া কে বিয়ে করেন। তাদের দুই কন্যা আছে; মাহিক্কা এবং মাইরা। ২০১৩ সালে অর্জুন মুম্বাই শহরে ঘোড়ায় টানা গাড়ি বন্ধের প্রচারণায় যোগ দেন।
আচেহ জাদুঘর
আচেহ রাজ্য জাদুঘর (ইংরেজি: Aceh State Museum, ইন্দোনেশিয়ান: Indonesian Museum Negeri Aceh)  জনপ্রিয় হলো  আচেহ জাদুঘর বা বান্দা আচেহ জাদুঘর নামে। এটি ইন্দোনেশিয়া র আচেহ প্রদেশের রাজধানী বান্দা আচেহতে অবস্থিত। এটি ইন্দোনেশিয়া র প্রাচীনতম জাদুঘর গুলির মধ্যে একটি।
ঔপনিবেশিক সময়কাল
বাম|থাম্ব| ঔপনিবেশিক কোয়েতারাডজা সিটির বিশ শতকের গোড়ার দিকে আচেহ জাদুঘর। আচেহ জাদুঘরের মূল বিল্ডিংটি ছিল ঐতিহ্যবাহী আচেহনিজ স্টেজ হাউস(আচেহনিজ রুমোহ আচেহ)এর আকারে।
এই ভবন মূলত ইন্দোনেশিয়ার জাভা দ্বীপের সেমারাংয়ে অবস্থিত ঔপনিবেশিক এক্সিবিশন আচেহ পটমণ্ডপ হিসাবে ব্যবহৃত হয় ১৩ আগস্ট থেকে ১৫ নভেম্বর ১৯১৪ সাল পর্যন্ত। তবে আসল উদ্দেশ্য ছিল ঘরটি ভেঙে নেদারল্যান্ডসে স্থানান্তরিত করা।
প্রথম প্রদর্শনী ছিল আচেহনিজ শিল্পকর্ম নিয়ে। তার বেশিরভাগই ছিল ফ্রেডরিখ স্টেমেসাসের ব্যক্তিগত সংগ্রহ। যে ১৯১৫ সালে আচেহ জাদুঘরের প্রথম তত্ত্বাবধায়কে পরিণত হয়। এই প্রদর্শনীর সময় আচেহ প্যাভিলিয়ন সেরা প্যাভিলিয়নে পরিণত হয়েছিল। এই সাফল্যের কারণেই স্টেমেসাস আচেহের নাগরিক এবং সামরিক গভর্নরকে প্রস্তাব করেছিল আচেহ প্যাভিলিয়নটিকে যেন ফিরিয়েে এনে আচেহ জাদুঘর হিসাবে ব্যবহার করা হয়। থাম্ব|292x292পিক্সেল| পাচলিমা পোলেমের সাথে এখানে দেখা হয়েছে আচেহ জাদুঘরের প্রথম কিউরেটর ফ্রেডরিখ স্টেমেসাস। ভবনটি আচেহ কোয়েতারাজায় (বর্তমান বান্দা আচেহ) ফিরিয়ে দেওয়া হয়েছিল। ১৯১৫ সালের ৩১ আগস্ট থেকে কোয়োতারাজায় আনুষ্ঠানিকভাবে এই জাদুঘর খোলা হয় যার প্রথম কিউরেটার হিসাবে ছিলেন ফ্রেডরিখ স্টেমেসাস। ১৯৩৩ সাল পর্যন্ত যাদুঘরের কিউরেটর ছিলেন ফ্রেডরিখ স্টেমেসাস।
অবসর গ্রহণের পরে স্টেমেসাস তার ব্যক্তিগত সংগ্রহের ১,৩০০ নৃতাত্ত্বিক বস্তুগুলি আমস্টারডামের উপনিবেশ ইনস্টিটিউটে বিক্রি করেছিলেন, যা এখন ট্রপেন মিউজিয়াম। এই সংগ্রহে স্বর্ণের গহনা, আচেনিজ অস্ত্র, তাবিজ, ফটোগ্রাফ এবং প্রতিদিনের বাসন-কোসনসহ আচেহ নিদর্শনগুলির অনেক কিছু ছিল। ট্রপেন মিউজিয়ামের কাছে সর্বাধিক বিক্রি হওয়া জিনিস হলো টিউকু উমরের ব্যক্তিগত কোট।
স্বাধীনতা-পরবর্তী সময়কাল
বাম|থাম্ব|250x250পিক্সেল| আচেনিস ঐতিহ্যবাহী বাড়ি ইন্দোনেশিয়ার স্বাধীনতার পরে যাদুঘরটি আচেহ আঞ্চলিক সরকারের সম্পত্তি হয়ে ওঠে। ১৯৬৯ সালে, টেকু হামজাহ বেন্দাহারার উদ্যোগে আচেহ জাদুঘরটি পুরানো স্থান (ব্ল্যাং প্যাডাং) থেকে সুলতান আলাউদ্দীন মেহমুদসাই রোডে বর্তমান স্থানে স্থানান্তরিত করা হয়।
১৯৭৪ সালে জাদুঘরটি পুনর্বাসনের জন্য একটি তহবিল গঠন করা হয়। তহবিলটি মূলত প্যাভিলিয়ন ভবনটির সংস্কার এবং জাদুঘর কমপ্লেক্সের জন্য একটি নতুন বিল্ডিং নির্মাণ করতে ব্যবহৃত হয়েছিল। এই নতুন ভবনে স্থায়ী প্রদর্শনী, একটি কনফারেন্স হল, একটি পরীক্ষাগার, একটি গ্রন্থাগার এবং একটি অফিস রয়েছে। ফান্ডটি নতুন উপদান সংগ্রহ এবং এই সম্পর্কিত গবেষণার জন্য ব্যবহৃত হয়েছিল।
১ সেপ্টেম্বর ১৯৮০সালে আচেহ জাদুঘরটি আনুষ্ঠানিকভাবে আচেহ রাজ্য জাদুঘর (ইন্দোনেশিয়ান জাদুঘর নেজেরি আচেহ) নামে একটি প্রাদেশিক জাদুঘর হিসেবে তৈরি করা হয়েছিল। আনুষ্ঠানিকভাবে এর উদ্বোধন করেছিলেন তৎকালীন শিক্ষা ও সংস্কৃতি মন্ত্রী ডা. দাউদ ইউসুফ।
২০০৪ সালেে ঐতিহাসিক রুমোহ আচেহ ২০০৪ সালের ভূমিকম্প ও সুনামি র ধ্বংস থেকে বেঁচে গিয়ে ছিল।
রুমোহ আচেহ
রুমোহ আচেহ একটি সাধারণ আচেহনিজ চিরাচরিত স্টেজ হাউজ। যার নির্মানের প্রধান উপাদান হলো কাঠ। ঘরটিতে তিনটি কক্ষ রয়েছে, সামনের কক্ষ (রোয়াং দেপান), মাঝখানের কক্ষ (তাঙ্গাই) এবং পিছনের কক্ষ (সেরেমু লিকুত)। মাঝখানের কক্ষটি প্রায় ৫০-৭৫ সেমি পিছনের এবং সামনের কক্ষের চেয়ে উচ্চতর।
বাংলাদেশী লেখিকাদের তালিকা
এটি বাংলাদেশে জন্মগ্রহণকারী নারীর লেখকদের একটি তালিকা বা লেখাগুলি বাংলাদেশের সাথে ঘনিষ্ঠভাবে জড়িত।
হারানো সুর
হারানো সুর উত্তম কুমার এবং সুচিত্রা সেন অভিনীত একটি জনপ্রিয় বাংলা চলচ্চিত্র। চলচ্চিত্রটিকে এই প্রারম্ভিক যুগের বাংলা চলচ্চিত্রের সর্বোত্তম উদাহরণ হিসেবে গণ্য করা হয়। ছবিটি ১৯৪২ সালের মার্কিন চলচ্চিত্র র্যান্ডম হারভেস্টের উপর ভিত্তি করে নির্মিত।
মোটা মাসাইলা
স্যাফরন (বৈজ্ঞানিক নাম: Mota massyla (Hewitson)) এক প্রজাতির ছোট আকারের ধূসর বাদামী রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
আকার
স্যাফরন এর প্রসারিত অবস্থায় ডানার আকার ৩২-৩৫ মিলিমিটার দৈর্ঘের হয়।
বিস্তার
এই প্রজাতি উত্তর-পূর্ব ভারত এর সিকিম থেকে অরুণাচল প্রদেশ পর্যন্ত, ভুটান এবং মায়ানমার এর বিভিন্ন অঞ্চলে দেখা যায়।
ডেরা গাজী খান বিভাগ
ডেরা গাজী খান বিভাগ পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।
বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা গাজী খান বিভাগে বিদ্যমান:
টোকিও বিশ্ববিদ্যালয় গ্রন্থাগার
জাপানের টোকিওতে অবস্থিত টোকিও বিশ্ববিদ্যালয় গ্রন্থাগার জেনারেল গ্রন্থাগার, দ্য কোমাবা গ্রন্থাগার এবং কাশিওয়া গ্রন্থাগার নিয়ে গঠিত।
টোকিও বিশ্ববিদ্যালয় গ্রন্থাগারে (ইউটোকিও)  জাপানের সবচেয়ে বড় সংগ্রহ রয়েছে, যেখানে মোট ৮,০০০,০০০ বই রয়েছে।
জেনারেল গ্রন্থাগার
ডান|থাম্ব|200x200পিক্সেল| জেনারেল গ্রন্থাগার টোকিও গ্রন্থাগারের সাধারণ গ্রন্থাগার শাখাটি অন্যান্য শাখা গ্রন্থাগারগুলির জন্য প্রশাসনিক সহায়তা সহ টোকিও গ্রন্থাগার-এর সমস্ত গবেষক এবং শিক্ষার্থীদের পরিষেবা প্রদান করে। গ্রন্থাগার ভবনটিতে প্রায় ১,০৯০,০০০টি বই রয়েছে। গ্রন্থাগারটি ১৩০ বছর আগে, ১৮৭৮ সালে প্রতিষ্ঠিত হয়।
সাধারণ গ্রন্থাগারটি বিভিন্ন অনুষদের শিক্ষকমন্ডলী, স্নাতক শিক্ষার্থী, স্নাতকোত্তর শিক্ষার্থী এবং পরিচালক কর্তৃক অনুমোদিত অন্যান্যদের জন্য উন্মুক্ত। প্রাক্তন অনুষদ সদস্য, কর্মী এবং প্রাক্তন ছাত্ররাও এটি ব্যবহার করার অনুমতিপ্রাপ্ত।
শোভনা নারায়ণ
শোভনা নারায়ণ একজন বিখ্যাত ও স্বীকৃত ভারতীয় কথক নৃত্যশিল্পী। একজন কত্থক শিল্পী হওয়ার পাশাপাশি তিনি ভারতীয় নিরীক্ষা ও অ্যাকাউন্টস সার্ভিসের একজন উচ্চপদস্থ কর্মকর্তা হিসেবেও কাজ করেছেন। তিনি ভারতে এবং বিশ্বের বিভিন্ন স্থানে নৃত্যানুষ্ঠান করেছেন। তাঁর প্রতিভার স্বীকৃতি স্বরূপ তিনি ১৯৯২ সালে ভারত সরকার কর্তৃক পদ্মশ্রী পুরস্কারে সম্মানিত হয়েছেন। তাঁর গুরু কিংবদন্তি শিল্পী বিরজু মহারাজ।
প্রাথমিক জীবন এবং শিক্ষা
শোভনা নারায়ণ এমন একটি পরিবারে জন্মগ্রহণ করেছিলেন যেখানে প্রাচীন মূল্যবোধ এবং আধুনিকতা - উভয়েরই সমান গুরুত্ব ছিল। তার বাবা ছিলেন একজন সরকারী কর্মচারী এবং তার মা রাজনীতি এবং সামাজিক কাজে জড়িত ছিলেন। বেশ স্বাভাবিকভাবেই, অল্পবয়স থেকেই শোভনা সরকারী কাজকর্ম এবং সমাজকর্মের সংস্পর্শে এসেছিলেন, যা পরবর্তীকালে তাঁর নিজের জীবনের একটি প্রধান অংশ হয়ে উঠেছিল। যখন তিনি মাত্র তিন বছর বয়সী ছিলেন, তাঁর মা তাকে প্রথম গুরু সাধন বোসের কাছে নিয়ে যান এবং সেখানেই তাঁর কথকের সাথে প্রথম পরিচয়।
শোভনা দিল্লীর মিরান্ডা হাউস থেকে ১৯৭২ সালে পদার্থবিদ্যায় স্নাতকোত্তর ডিগ্রী অর্জন করেন।তিনি ২০০১ সালে পাঞ্জাব বিশ্ববিদ্যালয় থেকে সামাজিক বিজ্ঞানে এম ফিল এবং ২০০৮ সালে মাদ্রাজ বিশ্ববিদ্যালয় থেকে ডিফেন্স এবং স্ট্র্যাটেজিক স্টাডিজের এমফিল সাফল্যের সাথে সম্পন্ন করেছিলেন। তিনি ভারতীয় অডিট ও অ্যাকাউন্ট পরিষেবা সংস্থার একজন অফিসার হিসেবে কাজ করেন এবং ২০১০ সালে অবসর নেন। ভারতে নিযুক্ত অষ্ট্রিয়ান রাষ্ট্রদূত ড্ঃ হার্বার্ট ট্রাক্স্ল এর সাথে বিবাহবন্ধনে আবদ্ধ হন তিনি। । তাদের একমাত্র পুত্র আরভিন ঈশান ট্র্যাক্সেল বর্তমানে যুক্তরাষ্ট্রে আইনজীবী হিসেবে কাজ করেন।
আনুষ্ঠানিকভাবে শোভনা দিল্লির কত্থক কেন্দ্রে পণ্ডিত বিরজু মহারাজ এবং কুন্দনলাল গাঙ্গানি র অধীনে প্রশিক্ষণ নেন।
নৃত্য কর্মজীবনের সাফল্য
একজন নৃত্যশিল্পী/উপস্থাপিকা এবং গুরু হিসাবে, শোভনা নারায়ণ হলেন বর্তমান যুগের অন্যতম সুপ্রসিদ্ধ এবং অসামান্য কথক শিল্পী; নৃত্য পরিকল্পক এবং নৃত্যশিল্পী- উভয় রূপেই তিনি সুপরিচিত। সারা বিশ্ব জুড়ে বেশ কয়েকটি মর্যাদাপূর্ণ জাতীয় এবং আন্তর্জাতিক উৎসবে দর্শকদের মন জয় করেছেন তিনি। তিনি বেশ কয়েকজন রাষ্ট্রপ্রধানদের সামনেও নৃত্য পরিবেশন করেছেন এবং প্রশংসিত হয়েছেন। এছাড়াও তিনি এমন অনেক শিল্পীকে প্রশিক্ষণ দিয়েছেন যাঁরা তরুণ প্রজন্মের শীর্ষস্থানীয় কত্থক শিল্পী হিসেবে সুপরিচিত।
একজন নৃত্যপরিকল্পক-নৃত্যশিল্পী হিসাবে শোভনা নারায়ণ পশ্চিমী ধ্রুপদী ব্যালে, স্পেনীয় ফ্ল্যামেনকো, ট্যাপ নৃত্য, বৌদ্ধ ভিক্ষুদের সাথে বৌদ্ধ মন্ত্র এবং পশ্চিমী ধ্রুপদী সুরকারদের সাথে আন্তর্জাতিক সহযোগিতামূলক নৃত্যানুষ্ঠানের উদ্যোগ নিয়েছেন এবং বিভিন্ন নৃত্যানুষ্ঠান প্রযোজনা করেছেন। তিনি ১৯৯৪ সালে "দ্য ডন আফটার"-এ পরিচালক, প্রযোজক এবং নৃত্যশিল্পী হিসেবে অংশ নেন এবং নৃত্য পরিবেশন করেন; এটি ছিল পশ্চিমী ধ্রুপদী নৃত্য-কত্থক-স্পেনীয় ফ্ল্যামেনকোর সংমিশ্রণ। ২০০৩-এ দিল্লীতে অনুষ্ঠিত ষষ্ঠ আবিলিম্পিক্সের উদ্বোধন ও সমাপনী অনুষ্ঠানের সৃজনশীল পরিচালক ছিলেন। ২০১০ সালের দিল্লি কমনওয়েলথ গেমসের উদ্বোধনী ও সমাপনী অনুষ্ঠানেও তিনি দর্শকদের এক মনোগ্রাহী অনুষ্ঠান উপহার দিয়েছিলেন।
তার কিছু বিশিষ্ট নৃত্যপরিকল্পনা হলঃ
একজন 'সংগঠক' হিসেবে তিনি নিম্নলিখিত অনুষ্ঠানগুলির আয়োজন করেনঃ
গবেষণা এবং ছায়াছবি
শোভনা ডকুমেন্টারি এবং অফিসিয়াল রেকর্ড সমেত গয়ার কাছাকাছি ৮টি কত্থক গ্রাম অনুসন্ধান ও আবিষ্কার করেছেন। তিনি সংস্কৃত ও এপিগ্রাফি পণ্ডিত ডাঃ কে কে মিশ্রের সাথেও কাজ করেছেন। ডঃ কে কে মিশ্র খ্রিস্টপূর্ব চতুর্থ শতাব্দীর কথক সম্পর্কিত অশোকীয়-ব্রাহ্মী লিপিতে লিখিত শিলালিপি আবিষ্কার করেছিলেন। তিনিই প্রথম নৃত্যশিল্পী হিসেবে ‘মন্দিরের নাচ (ড্যান্স অফ দ্য টেম্পলস’ শিরোনামে অমর খাজুরাহো মন্দিরগুলির অন্তর্নিহিত দর্শন এবং কিংবদন্তির উপর একটি নাচের ভিডিও পরিকল্পনা এবং চিত্রায়ণ করেন।
হোসে হিমেনেস
হোসে মারিয়া হিমেনেস দে ভার্গাস (জন্ম: ২০ জানুয়ারি ১৯৯৫) হলেন উরুগুয়ের একজন পেশাদার ফুটবলার, যিনি লা লিগা ক্লাব আতলেতিকো মাদ্রিদ এবং উরুগুয়ে জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত উরুগুয়ের ২৩ সদস্যের চূড়ান্ত দলে স্থান পান।
আইএনএস বিক্রমাদিত্য
'আইএনএস বিক্রমাদিত্য (সংস্কৃত: ', "সূর্যের মতো সাহসী") হল ২০১৩ সালে পরিষেবাতে প্রবেশকারী কিয়েভ শ্রেণি''র সংশোধিত বিমানবাহী রণতরী ও ভারতীয় নৌবাহিনীর ফ্ল্যাগশিপ।
মূলত বাকু হিসাবে নির্মিত হয় ও ১৯৮৭ সালে কমিশন লাভ করেছিল, বিমানবাহী রণতরীটি ১৯৯৬ সালে বাতিল হওয়ার আগে সোভিয়েত নৌবাহিনী ও পরে রাশিয়ান নৌবাহিনীর সাথে (এডমিরাল গোর্শকভ হিসাবে) কাজ করেছিল। কয়েক বছর ধরে আলোচনার পর ২.৩৫ বিলিয়ন ডলারের চূড়ান্ত মূল্যে ২০০৪ সালের ২০ই জানুয়ারি ভারত বিমানবাহী রণতরীটি ক্রয় করেছিল। জাহাজটি সফলভাবে ২০১৩ সালের জুলাই মাসে সমুদ্র পরীক্ষা ও ২০১৩ সালের সেপ্টেম্বর মাসে বিমান চালনার পরীক্ষা সম্পন্ন করে।
জাহাজটি ২০১৩ সালের ১৬ই নভেম্বর রাশিয়ার সেভেরোদভিনস্কে অনুষ্ঠিত একটি অনুষ্ঠানে কমিশন লাভ করে। ভারতের প্রধানমন্ত্রী ২০১৪ সালের ১৪ই জুন আনুষ্ঠানিকভাবে আইএনএস বিক্রমাদিত্যকে ভারতীয় নৌবাহিনীতে অন্তর্ভুক্ত করেন এবং জাতির কাছে উৎসর্গ করেন।
ক্রয়
বাকু ১৯৮৭ সালে নৌবাহিনীতে ব্যবহার করা শুরু হয় এবং ১৯৯১ সালে এটির অ্যাডমিরাল গর্ছকভ নামকরণ করা হয়, তবে ১৯৯৬ সালে এঁকে নিষ্ক্রিয় করা হয় কারণ এটি একটি কোল্ড ওয়ার পশ্চাৎ বাজেটে পরিচালনা করতে খুব ব্যয়বহুল ছিল। এই ব্যাপারটি ভারতের মনোযোগ আকৃষ্ট করে, যেসময় ভারত তার ক্যারিয়ার ভিত্তিক বিমান চলাচল প্রসারিত করার উপায় খুঁজছিল। কয়েক বছর ধরে আলোচনার পর ২০০২ সালের ২০ জানুয়ারি, ভারত ও রাশিয়া জাহাজটি ক্রয়বিক্রয়ের জন্য একটি চুক্তি স্বাক্ষর করে। জাহাজটি ভারত পাবে, যখন ভারত জাহাজটি উন্নত করা এবং মেরামত করে পুনঃসক্রিয়করণের জন্য ৮০০ মিলিয়ন মার্কিন ডলার দেবে, সেইসাথে বিমান ও অস্ত্রশস্ত্রের জন্য অতিরিক্ত ১ বিলিয়ন মার্কিন ডলার দেবে। নৌবাহিনী ই-২সি হকি দিয়ে ক্যারিয়ার সজ্জিত করার কথা চিন্তা করেছিল, কিন্তু পরে না করার সিদ্ধান্ত নিল। ২০০৯ সালে, নরথ্রপ গ্রামেন ভারতীয় নৌবাহিনীতে উন্নত ই -২ ডি হকাই নেবার প্রস্তাব দেন।. চুক্তিটিতে ১২ টি একক আসনবিশিষ্ মিকোয়াইন মিগ -২৯ কে ফালক্রাম-ডি (প্রোডাক্ট ৯.৪১) এবং চারটি দুটি আসনবিশিষ্ট মিগ -২৯ কিউব বিমান (১৪ টি উড়োজাহাজের বিকল্পসহ) ১ বিলিয়ন মার্কিন ডলার, ছয় কামভ কেএ -৩১ "হেলিক্স" টেকনোলজি এবং এন্টি-সাবমেরিন হেলিকপ্টার, টর্পেডো টিউব, মিসাইল সিস্টেম এবং আর্টিলারি ইউনিট ও ছিল। পাইলট এবং কারিগরি কর্মীদের প্রশিক্ষণের সুবিধাসমূহ এবং শিক্ষানবিশী পদ্ধতি, ভারতীয় নৌবাহিনীর সুবিধাগুলিতে সিমুলেটর সরবরাহ, খুচরা যন্ত্রাংশ এবং সংস্থাপন রক্ষণাবেক্ষণও চুক্তির অংশ ছিল।
জাহাজটির উন্নয়নে, জাহাজের ডেকের সম্মুখভাগ থেকে সমস্ত অস্ত্র ও ক্ষেপণাস্ত্র লঞ্চার টিউবগুলিকে "শর্ট-টেক-অফ কিন্তু আধৃত পুনরুদ্ধার" (STOBAR) রূপরেখার পদক্ষেপে, নিক্ষেপ করা একটি সংকর ক্যারিয়ার / ক্রুজার থেকে গোর্শকোভকে একটি শুদ্ধ ক্যারিয়ার রূপে রূপান্তরিত করার সংশ্লিষ্ট কাজ ছিল।
নকশা
জাহাজটি বিক্রমাদিত্য নামে সম্পূর্ণরূপে পুনঃসম্পন্ন হওয়ার পর, ১৯৮২ সালে বাকু হিসেবে চালু হওয়ার সময়ের থেকে বেশি  বড় পূর্ণ লোড ডিস্প্লেসমেন্টসম্পন্ন জাহাজ হয়েহিল। জাহাজের ২৫০০ টি কম্পার্টমেন্টের মধ্যে ১৭৫০ টি পুনর্ব্যবহৃত হয়েছিল, এবং নতুন রাডার এবং সেন্সরকে ব্যবহার করার জন্য ব্যাপকভাবে আবার কেব্লিং করা হয়েছিল। এলিভেটরগুলি আপগ্রেড করা হয়েছিল, এবং দুটি নিয়ন্ত্রণকারী স্ট্যাণ্ড লাগানো হয়েছিল, যাতে একটি স্কি জাম্প সহায়ক জলদি উড়ানের পূর্বে যুদ্ধবিমানটি পূর্ণ শক্তি অর্জন করতে সক্ষম হয়। তিনটি বাধাপ্রদানকারী গিয়ারস অ্যংগলড ডেকের পিছনের অংশে লাগানো হয়েছিল এবং ফিক্সড উইং "শর্ট টেক অফ বাট আরেস্টেড রিকভারি" (STOBAR) অপারেশনকে  সমর্থন করার জন্য দিক নির্দেশক এবং ক্যারিয়ার-ল্যান্ডিং এডগুলি যুক্ত করা হয়েছিল।
অধিভুক্তি
বিক্রমাদিত্য ২০১৮ সালের ১৭ই জানুয়ারিতে আনুষ্ঠানিকভাবে নিম্নলিখিত গঠনগুলির সাথে যুক্ত ছিল:[118]
পিতানু নদী
পিতানু নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলায় প্রবাহিত নদী৷ এটি সুধানী নদীর উপনদী এবং মূলত বৃষ্টির জলে পুষ্ট নদী৷
গতিপথ
নদীটি উত্তর দিনাজপুর জেলার ধরমপুরের বাখারী বিল থেকে নদীর উৎপত্তি লাভ করেছে। নদীটির অনেকটা অংশ গোয়ালপোখর, চাকুলিয়া থানার সীমানা নির্দেশক হিসেবে ব্যবহৃত হয়েছে। পরে করণদিঘির মধ্য দিয়ে প্রবাহিত হয়ে চাকুলিয়া থানার গোয়াবাড়িতে এটি সুধানী নদীর সাথে মিশেছে। এই নদীর গভীরতা তেমন না থাকলেও প্রাচীন কালে বাজারগাঁতে এই নদীর তীরে বসতি গড়ে উঠেছিল, যার ভগ্নাবশেষ আজও দেখা যায়৷
ফরিদপুর ইউনিয়ন, ফরিদপুর
ফরিদপুর ইউনিয়ন বাংলাদেশের রাজশাহী বিভাগের পাবনা জেলার ফরিদপুর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ১২টি মৌজার সংখ্যা: ০৭টি মোট জনসংখ্যা: প্রায় ২০,৯৯৫ জন।
শিক্ষা
সাক্ষরতার হার: ৬৫%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ সরোয়ার হোসেন। প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
আন্ধারমানিক নদী
আন্ধারমানিক নদী বাংলাদেশের দক্ষিণ-পশ্চিমাঞ্চলের পটুয়াখালী জেলা ও বরগুনা জেলায় অবস্থিত অন্যতম নদী। নদীটির দৈর্ঘ্য ২৯ কিলোমিটার, গড় প্রস্থ ৫০০ মিটার। বাংলাদেশ পানি উন্নয়ন বোর্ড বা "পাউবো" কর্তৃক আন্ধারমানিক নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪। এটা গঙ্গা-পদ্মা সিস্টেমে অবস্থিত অন্যতম বৃহৎ উপকূলীয় নদী।
প্রবাহ
আন্ধারমানিক নদীটি পটুয়াখালী জেলার কলাপাড়া উপজেলার মিঠাগঞ্জ ইউনিয়নে প্রবহমান টিয়াখালি নদী থেকে উৎপত্তি লাভ করেছে। অতঃপর নদীর জলধারা নীলগঞ্জ ও খাপড়াভাঙ্গা ইউনিয়ন হয়ে বরগুনা জেলার আমতলী উপজেলার বড়বগী ইউনিয়ন পর্যন্ত প্রবাহিত হয়ে বঙ্গোপসাগরে পতিত হয়েছে।
বর্ণনা
আন্ধারমানিক নদীটি এখন নাব্যতা সমস্যায় ভুগছে। কলাপাড়ার অধিবাসিগণ নদীটির মরুময়তা নিয়ে বেশ সোচ্চার। পলি পড়ে এবং নতুন চর জেগে ৪০ কিলোমিটার নদীটির প্রায় ২৫ কিলোমিটার স্থায়ীভাবে শুকিয়ে গেছে। ১৯৬০ এর দশকে স্থানীয় সরকার আন্ধারমানিক নদীর উপর অনেক বাঁধ নির্মাণ করে। তখন থেকেই নদীর নাব্যতা শুরু হয়। ২০১৩ সালে বাংলাদেশ সরকার ঘোষণা করে আন্ধারমানিক নদীর তীরে নতুন সমুদ্রবন্দর স্থাপিত হবে।  তখন থেকে নদীটি গুরুত্ব পেতে শুরু করে এবং বিশেষজ্ঞগণের অভিমত নদীটি দক্ষিণ বাংলাদেশের ভবিষ্যৎ অর্থনৈতিক কেন্দ্রবিন্দু হিসেবে কাজ করবে।
বিরামপুর থানা
বিরামপুর থানা বাংলাদেশের দিনাজপুর জেলার অন্তর্গত বিরামপুর উপজেলার একটি থানা।
পটভূমি
নবাবগঞ্জ ও হাকিমপুর থানার ২টি করে ও ফুলবাড়ী থানার ৩টি ইউনিয়নের সমন্বয়ে ১৯৮১ খ্রিস্টাব্দের ৭ জুন বিরামপুর থানা প্রতিষ্ঠা লাভ করে।
প্রশাসনিক এলাকাসমূহ
বিরামপুর উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম বিরামপুর থানার অধীন।
নওয়াজেশ আহমদ
নওয়াজেশ আহমদ (১৯৩৫ - নভেম্বর ২৪, ২০০৯) আন্তর্জাতিক খ্যাতি সম্পন্ন বাংলাদেশী আলোকচিত্রী ও উদ্ভিদবিজ্ঞানী। তিনি বাংলাদেশে প্রথম আলোচিত্র অ্যালবাম প্রকাশ করেন। নওয়াজেশ এশীয় উন্নয়ন ব্যাংক (এডিবি) ও জাতিসংঘ খাদ্য ও কৃষি সংস্থার (এফএও) উপদেষ্টা হিসেবে লাওস, থাইল্যান্ড, মিয়ানমার সহ দক্ষিণ এশিয়ার বিভিন্ন দেশে কাজ করেন। নেওয়াজেশ ১৯৩৫ সালে মানিকগঞ্জ জেলার পারিল নওয়াদা গ্রামের এক সম্ভ্রান্ত পরিবারে জন্মগ্রহণ করেন। মার্কিন যুক্তরাষ্ট্রের উইস্কনসিন বিশ্ববিদ্যালয়ে থেকে উদ্ভিদ জিনতত্ত্ব নিয়ে পিএইচডি ডিগ্রি শেষে তিনি ১০ বছর চা গবেষণায় যুক্ত ছিলেন।
আলোকচিত্র
তার উল্লেখযোগ্য আলোকচিত্র অ্যালবামের মধ্যে রয়েছে বাংলাদেশ (১৯৭৫), পোর্ট্রেট অব বাংলাদেশ (১৯৮৩), বার্মা (১৯৮১), কোয়েস্ট অব রিয়েলিটি (১৯৮৬), ওয়াইল্ড ফ্লাওয়ার্স অব বাংলাদেশ (১৯৯৭) ও গৌতম (বৌদ্ধদের জীবণকাহিনীভিত্তিক)।